Rahayu sagung dumadi. Kula nuwun pamaos lan pamyarsa ingkang minulya, wilujeng bagya mulya hing pangayoming Pangeran. Rumaos bingah saged pemanggihan kaliyan panjenengan sanadyan naming limantar searatan lan sesekaran. Sekar Ingkang sinerat saha sinekaraken ing buku lan CD audio prasaja punika mawujud awit sinurung deranging raos kepingin dherek nguri lan ngrembakakaen budaya luhung tetilaranipun para leluhur. Sak Konduripun para pujangga lan panyeratan basa jawi duk king nguni ingkang sampun tetilar pitutur ing seratan cakepan sekar, jaman semangkin seratan kados punika langka kapanggihaken. Pramila sanadyan mboten mingsra, anulad tindakipun para leluhuringkang tetilaranipun pranyata murakabi dhateng putra wayah, ingkang titi wancinipun kula ndherek urun catetan ingkang rinonce awujud cakepan sekar macapat.